बसपा ने लखनऊ में नियुक्त किए पदाधिकारी, डॉ. हरिकृष्ण गौतम बनाए गए जिला अध्यक्ष - सत्योदय
लखनऊ। बहुजन समाज पार्टी संगठन स्तर पर तेजी से काम करती दिख रही है। रविवार को पार्टी ने लखनऊ के पदाधिकारियों की नियुक्ति की है। बसपा सुप्रीमो मायावती की ओर से गठित कमेटी में डॉ. हरिकृष्ण गौतम को जिला अध्यक्ष नियुक्त किया गया है।
जिला अध्यक्ष की नियुक्ति के साथ ही पार्टी ने नकुल दुबे को महानगर कमेटी का अध्यक्ष चुना है। वहीं, जिला उपाध्यक्ष मोहम्मद यूसुफ और नगर उपाध्यक्ष सलाउद्दीन सिद्दीकी बनाए गए हैं।
ये भी पढ़ें: टीवी एक्ट्रेस ने पहले बेटी का गला दबाकर की हत्या फिर खुद भी लगा ली फांसी
बता दें, हाल ही में बसपा ने प्रदेश स्तर पर भी संगठन में बड़ा फेरबदल किया था। मायावती ने मुस्लिम कार्ड चलते हुए पुराने वफादार मुनकाद अली को प्रदेश अध्यक्ष नियुक्त किया था। वहीं, यादव वोट बैंक मे सेंध लगाने के लिए नौकरशाह से सांसद बने श्याम सिंह यादव को लोकसभा में दलनेता नियुक्त किया था। पार्टी प्रदेश अध्यक्ष आरएस कुशवाहा को राष्ट्रीय महासचिव बनाया गया था। रितेश पांडेय को लोकसभा में उपनेता बनाया गया था। साथ ही सांसद गिरीश चंद्र जाटव लोकसभा में मुख्य सचेतक बनाए रखा गया था। माना जा रहा है कि बसपा लोकसभा चुनाव के बाद से ही पार्टी में जो बड़े फेरबदल कर रही है उसके पीछे उत्तर प्रदेश में होने वाले विधानसभा उपचुनाव हैं। http://www.satyodaya.com
Related Topics:bspDr. Harikrishna Gautammayawati